Vladas Bartusevičius

Vladas Bartusevičius (1927 m. vasario 5 d. Svyriai, Minsko sr. – 1982 m. kovo 10 d. Vilnius) – lietuvių dirigentas, folklorininkas, TSRS valst. Premijos laureatas, LTSR liaudies artistas, valstybinės Filharmonijos vyr. režisierius[Juozas Baltušis. Vietoj dienoraščio. 1976-1983. 1043 psl. ISBN 978-609-480-116-7].

 Biografija 
Mokėsi Vievio ir Vilniaus gimnazijose. Kurį laiką dainavimo sugebėjimus lavino Vilniaus J. Tallat-Kelpšos muzikos mokykloje. 1945 m. priimtas į „Lietuvos“ dainų ir šokių ansamblį, kuriame grojo birbyne, reiškėsi kaip choro solistas.Petras Juodelė. Vlado Bartusevičiaus kūrybinis fenomenas. Muzikos barai, 2007 02 111952 m. baigė Lietuvos konservatoriją (P. Samuičio ir J. Švedo klases).

1952–1962 m. Vilniaus universiteto dainų ir šokių ansamblio, 1962–1972 m. ansamblio „Lietuva“ meno vadovas. 1972–1982 m. Lietuvos filharmonijos vyr. režisierius. Nuo 1965 m. Lietuvos dainų švenčių vyr. dirigentas. Su ansambliu „Lietuva“ gastroliavo Austrijoje, Didžiojoje Britanijoje, Indijoje, Japonijoje, Kanadoje, Prancūzijoje, Suomijoje ir kitur.

 Bibliografija 
 Liaudies meno baruose, 1983 m.

 Šaltiniai 

Kategorija:Lietuvos dirigentai
Kategorija:Lietuvos tautosakininkai
Kategorija:Lietuvos folkloro atlikėjai